**Toate cuvintele lumii**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toate cuvintele lumii

S-au rostit demult-

În nepătrunsul lor

Absurd și absolut-

Nepieritoare ființe

Care ne prefac poeziile

Într-o ridicolă

Copie după un geniu

De neconceput...

Toate cuvintele lumii

Se rostesc chiar

În acest moment

În același murmur mut care,

Neînfrânat,

Ne umple de hohot,

De stinse cerneluri

Și de dorul lor acut

Unde sentimentele

Se golesc de orice șopot

De vers și în care

Nimic nu mai are rost,

Nimic nu mai are sens...

Sau poate nici n-a avut vreodată,

Sau poate noi n-am înțeles...

Iată, cuvintele lumii vin către

Noi, cu zgomotul lor

Intens,

Cu faptele nepetrecute

Care din timpul rămas

Nu s-au șters,

Cu poantele de noroc

Sau plânsul al cărui

Destin se prelinge

Pe buze-ntr-un zâmbet

Invers...

Iată... versul

Mă-mproșcă cu

Propriul nonsens...